Publication: Magyar Közlöny
Issue: MK-1998-6 (Year: 1998, Number: 6)
Era: 1990-2004
Section: valamint 1997. évi LVII. törvény 3. § (3) bekezdése által
Paragraph Index: 340

valamint 1997. évi LVII. törvény 3. § (3) bekezdése által módosított — 714—11—01 szolgáltatás szám alatt a legmagasabb hatósági ár megállapítására jogosítja fel a települési önkormányzat képviselő-testületét „714—11—01-ből Települési önkormányzat tulajdonában levő lakások bére” tekintetében. Az önkormányzati tulajdonú lakások bérleti díjának megállapítása során ennek megfelelően mind az Ltv., mind az Ártv. szabályait alkalmazni kell. Arra nézve, hogy a képviselő-testület milyen szempontokat köteles figyelembe venni a lakbérek megállapítása során az Ltv. 2. §-ának (2) bekezdése, 34. §-ának (2) bekezdése, valamint az Ártv. 8. §-ának (1) bekezdése az irányadó. Az Ltv. 2. § (2) bekezdése a lakásbérleti szerződésre vonatkozóan kimondja, hogy a szerződés alapján a bérbeadó köteles a lakást a bérlő használatába adni, a bérlő pedig a lakás használatáért és a szerződés keretében a bérbeadó által nyújtott szolgáltatásokért lakbért fizetni. Az Ltv. 34. § (2) bekezdés meghatározza, hogy az önkormányzatnak milyen, a lakáshasználat értékét meghatározó tényezők figyelembevételével kell szabályoznia a lakbér mértékét: „(2) A lakbér mértékét a lakás alapvető jellemzői, így különösen: a lakás komfortfokozata, alapterülete, minősége, a lakóépület állapota és településen, illetőleg a lakóépületen belüli fekvése, továbbá a szerződés keretében a bérbeadó által nyújtott szolgáltatás figyelembevételével kell meghatározni.” Az Ártv. 8. § (1) bekezdésében pedig a szolgáltató gazdasági érdekei védelmében előírja, hogy a legmagasabb árat úgy kell megállapítani, hogy „a hatékonyan működő vállalkozó ráfordításaira és a működéséhez szükséges nyereségre fedezetet biztosítson, tekintettel az elvonásokra és a támogatásokra is”. A jogszabályban megállapított hatósági ár — így a lakbérek — megállapításának módjára, a hatósági ármegállapítás jogi hatásaira vonatkozó rendelkezéseket az Ártv. 7—15. §-ai tartalmazzák. E rendelkezések alapján megállapítható, hogy az önkormányzati tulajdonú lakások bére a bérbeadó által nyújtott lakáshasználat, szolgáltatás ára, amelyet a képviselő-testület a szolgáltatás gazdaságosságát is szem előtt tartva, a lakáshasználat értékét befolyásoló tényezők figyelembevételével, a lakáshasználat, szolgáltatás értékével arányosan köteles rendeletében megállapítani. A települési önkormányzat törvényi felhatalmazása a lakbérek önkormányzati rendeletben történő megállapítása során nem korlátlan. A képviselő-testület lakbér mértékének megállapítására irányuló árhatósági jogkörét az Ltv. és az Ártv. idézett rendelkezései — azzal, hogy meghatározzák a lakbérmegállapítás során figyelembe veendő tényezőket, a lakbérmegállapítás rendjét és jogi hatásait — korlátozzák. Téves indítványozónak az a megállapítása is, hogy nem szabályozott a jogszabállyal megállapított lakbéremelésnek a már megkötött lakásbérleti szerződésekre gyakorolt hatása. Az Ártv. 11. § (1) bekezdése kimondja, hogy a hatósági ár megállapításának visszaható hatálya nincs. Az Ártv.

Source: https://magyarkozlony.hu/hivatalos-lapok/4ba9a012b245c229a8d31c5e76f17149252f0a38/dokumentumok/f1f2bdc0003ef9e051eaf69b624cfa9a0d1bf599/letoltes